Document ID: /roh_data/filtered/swiss_laws_in_ROHinterleaved.jsonl.gz/31407

This text was translated from EN into Rumantsch Grischun.

The nitrogen and phosphorus losses from agriculture shall be reduced appropriately by 2030 relative to the mean value for the years 2014–2016. The Federal Council shall specify the reduction targets and the method for assessing achievement of these targets. In doing so, it shall also be guided by the aim of eliminating imported artificial fertilisers by promoting the use of nutrients based on indigenous farmyard manure and indigenous biomass, taking due account of ecological and economic constraints. Before setting its requirements, it shall consult the cantons, the sectoral and producer organisations concerned and other stakeholder organisations. It shall determine the reporting requirements. The sectoral and producer organisations concerned and other stakeholder organisations may take the necessary reduction measures and report regularly to the Confederation on the nature and effect of the measures they have taken. The Federal Council may designate the organisations referred to in paragraphs 2 and 3. It may appoint a private sector agency to perform certain tasks, such as assessing measures for reducing nitrogen and phosphorus losses, monitoring the results or providing advisory services, and may offer financial support for such activities. Inserted by No I 3 of the FA of 19 March 2021 on Reducing the Risks associated with Pesticide Use, in force since 1 Jan. 2023 (AS 2022 263; BBl 2020 6523, 6785).

Las perditas da nitrogen e da fosfor en l’agricultura vegnan reducidas adequatamain fin l’onn 2030 en cumparegliaziun cun la valur media dals onns 2014−2016. Il Cussegl federal fixescha las finamiras da reducziun e la metoda per calcular, sche las finamiras da reducziun èn vegnidas cuntanschidas. Per quest intent s’orientescha el a la finamira da substituir il ladim artifizial importà cun promover l’utilisaziun da substanzas nutritivas sin basa da ladims natirals indigens e da biomassa indigena, e resguarda persuenter las cundiziuns generalas ecologicas ed economicas. Per far sias determinaziuns taidla el ils chantuns, las organisaziuns da las branschas e dals producents pertutgadas sco er ulteriuras organisaziuns pertutgadas. El regla la rapportaziun.  Las organisaziuns da las branschas e dals producents pertutgadas sco er ulteriuras organisaziuns pertutgadas pon prender las mesiras ch’èn necessarias per la reducziun e rapportar regularmain a la Confederaziun davart il gener e l’effect da las mesiras ch’ellas han prendì. Il Cussegl federal po designar las organisaziuns tenor ils alineas 2 e 3. Singulas incumbensas, sco l’examinaziun da las mesiras per reducir las perditas da nitrogen e da fosfor, il monitoring dals resultats u la cussegliaziun, po el surdar ad in’agentura da l’economia privata, ed el po sustegnair finanzialmain l’activitad da questa agentura. Integrà tras la cifra I 3 da la LF dals 19 da mars 2021 davart la reducziun da las ristgas en connex cun il diever da pesticids, en vigur dapi il 1. da schan. 2023 (AS 2022 263; BBl 2020 6523, 6785).